CELEX: C2007/056/09
Language: da
Date: 2007-03-10 00:00:00
Title: Sag C-278/05: Domstolens dom (Anden Afdeling) af 25. januar 2007 — Carol Marilyn Robins, John Burnett mod Secretary of State for Work and Pensions (anmodning om præjudiciel afgørelse fra High Court of Justice (Chancery Division) — Det Forenede Kongerige) (Beskyttelse af arbejdstagerne i tilfælde af arbejdsgiverens insolvens — direktiv 80/987/EØF — gennemførelse — artikel 8 — supplerende faglige eller tværfaglige forsikringsordninger — ydelser i forbindelse med alderdom — beskyttelse af erhvervede rettigheder — beskyttelsens omfang — en medlemsstats ansvar for ukorrekt gennemførelse af et direktiv — betingelser)

10.3.2007   
            
            
               DA
            
            
               Den Europæiske Unions Tidende
            
            
               C 56/6
            
         Domstolens dom (Anden Afdeling) af 25. januar 2007 — Carol Marilyn Robins, John Burnett mod Secretary of State for Work and Pensions (anmodning om præjudiciel afgørelse fra High Court of Justice (Chancery Division) — Det Forenede Kongerige)
   (Sag C-278/05) (1)
   
   (Beskyttelse af arbejdstagerne i tilfælde af arbejdsgiverens insolvens - direktiv 80/987/EØF - gennemførelse - artikel 8 - supplerende faglige eller tværfaglige forsikringsordninger - ydelser i forbindelse med alderdom - beskyttelse af erhvervede rettigheder - beskyttelsens omfang - en medlemsstats ansvar for ukorrekt gennemførelse af et direktiv - betingelser)
   (2007/C 56/09)
   Processprog: engelsk
   Den forelæggende ret
   High Court of Justice (Chancery Division)
   Parter i hovedsagen
   
      Sagsøgere: Carol Marilyn Robins, John Burnett
   
   
      Sagsøgt: Secretary of State for Work and Pensions
   Sagens genstand
   Anmodning om præjudiciel afgørelse — High Court of Justice (Chancery Division) — fortolkning af artikel 8 i Rådets direktiv 80/987/EØF af 20. oktober 1980 om indbyrdes tilnærmelse af medlemsstaternes lovgivning om beskyttelse af arbejdstagerne i tilfælde af arbejdsgiverens insolvens (EFT L 283, s. 23) — rækkevidden af forpligtelsen til at beskytte de rettigheder, som arbejdstagerne har optjent eller optjener i relation til ydelser ved alderdom
   Konklusion
   
               1)
            
            
               Artikel 8 i Rådets direktiv 80/987/EØF af 20. oktober 1980 om indbyrdes tilnærmelse af medlemsstaternes lovgivning om beskyttelse af arbejdstagerne i tilfælde af arbejdsgiverens insolvens skal fortolkes således, at finansieringen af erhvervet ret til ydelser i forbindelse med alderdom i tilfælde af arbejdsgiverens insolvens og utilstrækkelige midler hos supplerende faglige eller tværfaglige forsikringsordninger ikke nødvendigvis skal sikres af medlemsstaterne selv og heller ikke skal være fuldstændig.
            
         
               2)
            
            
               Artikel 8 i direktiv 80/987 er til hinder for en beskyttelsesordning som den i hovedsagen omhandlede.
            
         
               3)
            
            
               Vedkommende medlemsstats ansvar i tilfælde af ukorrekt gennemførelse af artikel 8 i direktiv 80/987 er underlagt en konstatering af en åbenbar og alvorlig overskridelse af grænserne for nævnte stats skønsbeføjelse.
            
         
      (1)  EUT C 243 af 1.10.2005.